Harju Maakohus, harjumk.info@kohus.ee

Pärnu Maakohus, parnumk.info@kohus.ee

Tartu Maakohus, tartumk.info@kohus.ee

Viru Maakohus, virumk.info@kohus.ee 28.03.2025 nr 3-1/6

**Maksekäsu või tagaseljaotsusega vormistatud**

**tarbijakrediidist tulenevate võlausaldajate nõuete**

**põhjendatuse hindamisest ja vastuväidete esitamisest pankrotimenetluses**

Lugupeetavad maakohtute esimehed

Kohtutäiturite ja Pankrotihaldurite Koja kutsekogu juhatus on saanud pankrotihalduritelt teateid muutunud kohtupraktikast, mille kohaselt on Euroopa Liidu õigusega vastuolus tarbijakrediidilepingutest tulenevate ja maksekäskudega tunnustatud võlausaldajate nõuete kaitsmiseta tunnustatuks lugemine.

Kutsekogu juhatus palub Teil pankrotihaldurite ja usaldusisikute kutsepraktika ühtlustamiseks ning kehtiva õiguse täpsustamise vajaduse osas seisukoha kujundamiseks ja ettepanekute tegemiseks edastada kohtute (ennekõike maksejõuetuskohtunike) põhjendatud seisukoht Euroopa Liidu õiguse kohaldamise osas, mh viidetega Euroopa Liidu õigusaktidele ja/ või kohtulahenditele, mille pinnalt on kohtunikud seisukohal, et pankrotihaldurid on kohustatud PankrS § 1003 lg 4 p 1 alusel kaitsmiseta tunnustatuks loetavate nõuete osas PankrS § 1001 lg-s 4 sätestatud vastuväiteid esitama.

Ühtlasi palub kutsekogu juhatus täpsustada, kas kõnealune seisukoht laieneb tagaseljaotsustele, millega on rahuldatud tarbijakrediidilepingust tulenev nõue.

Võimalusel ootame Teie tagasisidet käesolevale pöördumisele hiljemalt 7.04.2025 e-postiaadressile info@kpkoda.ee.

Lisaks teeme ettepaneku, peale käesolevale pöördumisele vastuste saamist, ühiseks aruteluks tekkinud olukorra optimaalseks ja parimaks lahendamiseks nii kohtute kui pankrotihaldurite, usaldusisikute, võlgnike ja võlausaldajate jaoks võttes arvesse nii Euroopa Liidu kui Eesti õigusruumi.

Lugupidamisega

*/allkirjastatud digitaalselt/*

Maarja Roht

Kutsekogu juhatuse esimees

Jaan Lõõnik, jaan.loonik@kpkoda.ee, 6464619